  Наталья Тетерина 2018-тӥ арын удмурт кырӟанъя «Элькуновидение» вожвылъяськонын Ижкарысь Индустри ёрослэсь данзэ Полина Невоструева утёз. Кызьы шуиз ивортодэтъя «Удмуртия» агентстволы Крезьгуръя элькун колледжын дышетскись но «Италмас» ансамбльын кырӟась нылаш, со 7 аресысен сцена вылын ни. Полина Невоструева Ижкаре дышетскыны Юкаменск ёросысь лыктӥз. 2014-тӥ арын вордскем палысьтыз «Тюрагай» ансамблен «Элькуновиденилэн» сцена вылаз потаз. Туэ кырӟась вожвылъяськонэ ас понназ пыриськыны малпаз. Али трос ар сцена вылын ни, сольной карьераен но вырисько, соин ик азинскем потэ. «Элькуновидение» — со луонлык астэ азинтыны но адямиослы возьматыны, творчествоен вырыны пайдаё, текстъёс но крезьгуръёс гожъяны пайдаё шуыса Полина Невоструева, кырӟасьКырӟась верамъя, али со калык кырӟанъёсты быдэсъя, нош «Элькуновидение» Сергей Черезовлэн Владимир Корепановлэн кылъёсызъя «Шулдыр азьын» гожтэм кырӟанэныз потоз. Вордскем шаерез яратон сярысь крезьсузьет Полина Невоструевалэн репертуараз азьвылгес кылдӥз ни.  Кытчы гинэ адями медаз кошкы, дораз берытске ке, сое котьку шумпотыса пумитало. Шунды но котькытын одӥг ке но, вордскем гуртад яке карад со котьку яркытгес пиштэ Полина Невоструева, кырӟасьПусъём, Индустри ёросысь кырӟась учкисьёсты но жюриез сцена вылын дӥсьтонэныз но шаплыеныз паймытыны малпа. Номерез дыръя со заллэсь мылкыдзэ шӧдыны дышемын, соин ик учкисьёсты «кыскыны» чакла. Тодэ вайытом «Элькуновидение-2018» вожвылъяськонэ 21 кырӟасьёслэсь но коллективъёслэсь куриськонъёс вуизы. 6-тӥ коньывуонэ конкурслэн быръён люкетэз ортчиз, ваньмыз отчы пыриськисьёс концерт люкетаз шедизы. Со 20-тӥ коньывуонэ Ижкарысь лулчеберетъя «Аксион» дворецын радъяськоз, соку ик жюри 21-ез пӧлысь 12 тужгес устооссэ финалэ лэзёз. «Элькуновиденилэн» йылпумъян люкетэз 4-тӥ шуркынмонэ «Мынам Удмуртие» телеканаллэн меӵак эфираз ортчоз. Тегъёс: Лулчеберет Ижкар Удмуртия кырӟан Элькуновидение  